Līves (Virešu pagasts)
Šis raksts ir par apdzīvotu vietu Virešu pagastā. Par citām jēdziena Līves nozīmēm skatīt nozīmju atdalīšanas lapu. Līves ir ciems Smiltenes novada Virešu pagastā. Atrodas pagasta austrumu daļā 15 km no pagasta centra Virešiem, 42,5 km no novada centra Smiltenes un 165 km no Rīgas. Apdzīvotā vieta atrodas nomaļus no autoceļa V411, Gaujas krastā. Līvēs atrodas Zemnieku sētu grupa — Līvu ciems, vietējas nozīmes arhitektūras piemineklis.